
ΚΑΝΟΝΙΣΜΟΙ 


(ΐ) 

ΚΑΝΟΝΙΣΜΟΣ ΥΠΆΡΙΘΜ. 103/1998 

Περί συστάσεως και λειτουργίας του εκκλησιαστικού Βυ¬ 
ζαντινού Μουσείου Κερκύρας «ΟΙ ΑΓΙΟΙ ΠΑΤΕΡΕΣ» 
της Ιερός Μητροπόλεως Κερκύρας, Παξών και Διαπο¬ 
ντίων Νήσων. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψει: 

1. Τηνδιάταξιντης παρ. 5, άρθρου 45 του Ν. 590/1977. 

2. Την υπ’ αριθ. 1490/313/14.5.1997 πρότασιντου Σεβα- 
σμιωτάτου Μητροπολίτου Κερκύρας Παξών και Διαπο¬ 
ντίων Νήσων Τιμοθέου. 

3. Την από 8/10/1997 γνωμάτευσιν του Γραφείου Δικη¬ 
γόρων της Εκκλησίας της Ελλάδος. 

4. Την από 9/10/1997 Απόφασιν της Δ.Ι.Σ. 

5. Την από 12/10/1998 Απόφασιν Αυτής, 

ΨΗΦΙΖΕΙ 

Τον υπ’ αριθμ. 103/1998 Κανονισμόν έχοντα ούτω: 


ΚΑΝΟΝΙΣΜΟΣ ΥΠΑΡΙΘΜ. 103/1998 

ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΕΚ¬ 
ΚΛΗΣΙΑΣΤΙΚΟΥ ΒΥΖΑΝΤΙΝΟΥ ΜΟΥΣΕΙΟΥ ΚΕΡΚΥΡΑΣ «ΟΙ 
ΑΓΙΟΙ ΠΑΤΕΡΕΣ» ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥ¬ 
ΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ. 

Κεφάλαιον Α' 

ΣΥΣΤΑΣΙΣ, ΕΔΡΑ, ΣΦΡΑΓΙΣ ΚΑΙ ΣΚΟΠΟΣ. 

Άρθρον1. 

1. Συνιστάται εις την Ιερόν Μητρόπολιν Κερκύρας, Πα¬ 
ξών και Διαποντίων Νήσων, ως εξηρτημένη Υπηρεσία της 
Ιερός Μητροπόλεως, Εκκλησιαστικόν - Βυζαντινόν Μου- 
σείον Κερκύρας «Οι Άγιοι Πατέρες», το οποίον λειτουργεί 
εις τον ιστορικόν Ναόν των Αγίων Πατέρων Κερκύρας και 
το οποίον ανήκει κατά πλήρη κυριότητα νομήν και κατο¬ 
χήν εις το Νομικόν πρόσωπον της Ιερός Μητροπόλεως, εί¬ 
ναι δέ Ν.Π.Ι.Δ. ευαγούς χαρακτήρος. 

2. Ο Ιερός Ναός Αγίων Πατέρων, εις τον οποίον στεγά¬ 
ζεται το Μουσείον, θα λειτουργή ως Ιερός Ναός κατά τας 
Κυριάκός και τας λοιπός μεγάλος εορτάς και κατά την ε¬ 
ορτήν του, τας δέ υπολοίπους ημέρας και ώρας θα λει¬ 
τουργεί ως Μουσείον της Ιερός Μητροπόλεως. 

Άρθρον 2. 

Τό Εκκλησιαστικόν-Βυζανπνόν Μουσείον Κερκύρας «Οι 
Άγιοι Πατέρες» έχει την ιδικήντου σφραγίδα, η οποία φέ¬ 
ρει κυκλικώς τας λέξεις «ΕΚΚΛΗΣΙΑΣΤΙΚΟΝ-ΒΥΖΑΝΤΙ- 
ΝΟΝ ΜΟΥΣΕΙΟΝ ΚΕΡΚΥΡΑΣ «ΟΙ ΑΓΙΟΙ ΠΑΤΕΡΕΣ», εις 
δεύτερον κύκλον τον τίτλον της Ιερός Μητροπόλεως και 
εις το κέντρον την εικόνα των Αγίων Πατέρων της Α' Οι¬ 
κουμενικής Συνόδου. 

Άρθρον 3. 

Σκοπός και αποστολή του Εκκλησιαστικού - Βυζαντινού 
Μουσείου είναι κυρίως ή συγκέντρωσις, διαφύλαξις και 
κατάλληλος έκθεσις και ανάδειξις παλαιών Ιερών Εικό¬ 
νων, Ιερών Σκευών, Αμφίων, Βιβλίων, Εγγράφων, καθώς 
και παρομοίων αντικειμένων, τα οποία έχουν ιστορικήν και 
αρχαιολογικήν αξίαν και τα οποία είναι διεσπαρμένα εις 
τας Ιερός Μονός, τους Ιερούς Ναούς, τα Παρεκκλήσια και 
τα Εξωκκλήσια της Μητροπολιτικής περιφερείας Κερκύ¬ 
ρας, Παξών και Διαποντίων Νήσων και υπόκεινται εις τον 
κίνδυνον της απώλειας και της φθοράς. 

ΚΕΦΑΛΑΙΟΝ Β' 

ΔΙΟΙΚΗΤΙΚΟΝ ΣΥΜΒΟΥΛΙΟΝ ΚΑΙ ΑΡΜΟΔΙΟΤΗΤΕΣ ΤΟΥ 

Άρθρο 4. 

1. Το Εκκλησιαστικόν - Βυζαντινόν Μουσείον Κερκύρας 
«ΟΙ ΑΓΙΟΙ ΠΑΤΕΡΕΣ» τελεί υπό την άμεσον εποπτείαν της 
Ιεράς Μητροπόλεως Κερκύρας, Παξών και Διαποντίων 
Νήσων και διοικείται υπό πενταμελούς Διοικητικού Συμ¬ 
βουλίου, αποτελούμενον από τον εκάστοτε Μητροπολί¬ 
την Κερκύρας, Παξών και Διαποντίων Νήσων, ως Πρόε¬ 
δρον, από δύο Κληρικούς και από δύο λαϊκούς, ανδρας ή 
γυναίκας,κατοίκους Κερκύρας, ως Μέλη του, μετά των α¬ 
ναπληρωτών αυτών. 

2. Τα Μέλη του Διοικητικού Συμβουλίου διορίζονται υπό 
του Μητροπολίτου Κερκύρας, Παξών και Διαποντίων Νή¬ 
σων, η θητεία των είναι τριετής, δυναμένη να ανανεωθεί, 
τη προτάσει του Σεβασμιωτάτου Προέδρου, και το αξίω¬ 
μά των είναι τιμητικόν και άμισθον. 

Άρθρον 5. 

1. Το Διοικητικόν Συμβούλιον συνέρχεται μετά από πρό- 
σκλησιν του Προέδρου ή μετά από έγγραφον αίτησιν 
τριών, τουλάχιστον μελών, τα οποία υποχρεούνται να α¬ 
ναφέρουν και τα θέματα, δια τα οποία ζητούν την σύ- 
γκλησιντου Συμβουλίου. 

2. Το Διοικητικόν Συμβούλιον ευρίσκεται εις νόμιμον α¬ 
παρτίαν και αποφασίζει εγκύρως, όταν παρίστανται, του¬ 
λάχιστον, ο Πρόεδρος και δύο Μέλη. 

3. Αι αποφάσεις του Διοικητικού Συμβουλίου λαμβάνο- 
νται κατά πλειοψηφίαν. Εις περίπτωσιν ισοψηφίας υπερι¬ 
σχύει η ψήφος του Προέδρου. 

4. Συνεδρίασις του Διοικητικού Συμβουλίου είναι άκυ¬ 
ρος, εάν δεν παρίσταται ο Πρόεδρος ή ο Αναπληρωτής 
του. 

5. Κατά την πρώτην συνεδρίασιν του Διοικητικού Συμ¬ 
βουλίου εκλέγεται μεταξύ των μελών του ο Αντιπρόε¬ 
δρος, ο Ταμίας, ο Γραμματεύς και ο Κοσμήτωρ, τη προ- 
τάσειτου Προέδρου. 

Άρθρον 6. 

1. Ο Αντιπρόεδρος αναπληροί τον Πρόεδρον, μετά από 
έγγραφον εξουσιοδότησιν του Προέδρου. 

2. Ο Ταμίας διαχειρίζεται την περιουσίαν του - Εκκλη- 
σιασπκού-Βυζαντινού Μουσείου Κερκύρας «Οι Άγιοι Πα¬ 
τέρες», είναι υπόλογος έναντι του Διοικητικού Συμβουλί¬ 
ου και τηρεί όλα τα σχετικά βιβλία της διαχειρίσεως και τα 
παραστατικά έγγραφα πληρωμών. 

3. Ο Γραμματεύς διεξάγει την αλληλογραφίαν, την ο¬ 
ποίαν θέτει υπ’ όψιν του Προέδρου, τηρεί τα Πρακτικά 
των συνεδριάσεων του Διοικητικού Συμβουλίου, καθώς 
και το Πρωτόκολλον. 

4.0 Κοσμήτωρ επιλαμβάνεται της ευπρεπείας του Μου¬ 
σείου. 

Άρθρον 7. 

Τό Διοικητικόν Συμβούλιον έχει αρμοδιότητα δια την εν 
γένει διοίκησιν και διαχείρισιν του Εκκλησιαστικού-Βυζα- 
ντινού Μουσείου Κερκύρας «ΟΓΑγιοι Πατέρες». 

Ειδικώτερον: 

1. Παρακολουθεί την από επιστημονικής και διοικητικής 
επόψεως λειτουργίαν του Μουσείου. 

2. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 


3. Συντάσσει τον Απολογισμόν και τον Προϋπολογισμόν 
του Μουσείου. 

4. Αποφασίζει δια τας ημέρας και ώρας επισκέψεων του 
Μουσείου, καθώς και δια την οργάνωσιν εκθέσεων. 

5. Γενικώς αποφασίζει δια παν θέμα, το οποίον ανάγεται 
εις την επίτευξιν των σκοπών του Μουσείου. 

Άρθρον 8. 

Ο πρόεδρος του Διοικητικού Συμβουλίου εκπροσωπεί 
το Εκκλησιαστικόν-Βυζαντινόν Μουσείον Κερκύρας «Οι 
Άγιοι Πατέρες» ενώπιον πάσης δικαστικής και διοικητικής 
Αρχής. 

Τό Διοικητικόν Συμβούλιον δύναται δια πράξεως αυτού 
να ορίσει, κατόπιν εισηγήσεως του Προέδρου, μέλος του 
Διοικητικού Συμβουλίου, προκειμένου να εκπροσωπήσει 
ενώπιον δικαστικής ή διοικητικής Αρχής το Μουσείον. 

ΚΕΦΑΛΑΙΟΝ Γ. 

ΠΟΡΟΙ ΤΟΥ ΕΚΚΛΗΣΙΑΣΤΙΚΟΥ - ΒΥΖΑΝΤΙΝΟΥ ΜΟΥΣΕΙ¬ 
ΟΥ ΚΕΡΚΥΡΑΣ «ΑΓΙΟΙ ΠΑΤΕΡΕΣ», ΠΕΡΙΟΥΣΙΑ ΚΑΙ ΔΙΑ¬ 
ΧΕΙΡΙΣΗ ΑΥΤΩΝ 

Άρθρον 9. 

Πόροι του Εκκλησιαστικού - Βυζαντινού Μουσείου «Ά¬ 
γιοι Πατέρες» είναι: 

1. Αι επιχορηγήσεις της Ιεράς Μητροπόλεως Κερκύ¬ 
ρας, Παξών και Διαποντίων Νήσων. 

2. Εισφοραί των Ιερών Ναών, Ιερών Μονών και Ιερών 
Προσκυνημάτωντης Ιεράς Μητροπόλεως Κερκύρας, Πα¬ 
ξών και Διαποντίων Νήσων. 

3. Κληρονομίαι, κληροδοσίαι και δωρεαί υπέρ του Εκ- 
κλησιαστικού-Βυζαντινού Μουσείου «ΟΓΑγιοι Πατέρες». 

4. Εισφοραί της Τοπικής και της Νομαρχιακής Αυτοδι- 
οικήσεως ή Οργανισμών. 

5. Κρατικοί επιχορηγήσεις. 

6. ' Εσοδα, τα οποία προέρχονται από κάθε νόμιμον πηγήν. 

7. Έσοδα από εισιτήρια εισόδου εις το Μουσείον και α¬ 
πό πωλήσεις εικόνων, βιβλίων και άλλων συναφών αντι¬ 
κειμένων. 

Άρθρον10. 

1. Η διοίκησις και η διαχείρισις της περιουσίας του Εκ¬ 
κλησιαστικού Βυζαντινού Μουσείου Κερκύρας «Οι Άγιοι 
Πατέρες» ενεργείται υπό του Διοικητικού Συμβουλίου. 

2. Δια πάσαν εισφοράν εις χρήμα εκδίδεται Γραμμάτιον 
Εισπράξεως, το οποίον υπογράφεται υπό του Προέδρου 
και του Ταμίου και καταχωρίζεται, ως έσοδον, εις το Βι- 
βλίον Ταμείου. Δι οιανδήποτε άλλην εισφοράν εις είδος 
(κινητόν ή ακίνητον) γίνεται σχετική καταχώρησις εις τα 
οικεία βιβλία του Μουσείου. 

Άρθρον 11. 

Οι πόροι του Εκκλησιαστικού-Βυζαντινού Μουσείου «Οι 
Άγιοι Πατέρες» διατίθενται: 

1. Δια τον εξωραϊσμόν, την συντήρησιν και τα έξοδα λει¬ 
τουργίας του Μουσείου. 

2. Δια την κατασκευήν ειδικών επίπλων φυλάξεως των 
εκθεμάτων. 

3. Δια την συντήρησιν των Ιερών Εικόνων, Ιερών Σκευών 
και λοιπών αντικειμένων του Μουσείου. 

4. Δια παν άλλο έξοδον, το οποίον προβλέπεται από τον 
Προϋπολογισμόν του Εκκλησιαστικού-Βυζαντινού Μου¬ 
σείου. 

Άρθρον 12. 

Τό Εκκλησιαστικόν Βυζαντινόν Μουσείον Κέρκυρας «Οι 
Άγιοι Πατέρες» τηρεί ηριθμημένα και τεθεωρημένα υπό 
του Προέδρου του Διοικητικού Συμβουλίου ειςτηντελευ- 
ταίαν σελίδα Βιβλίον Πρακτικών, Βιβλίον Ταμείου, στέλε¬ 
χος Γραμματίων Εισπράξεων και Ενταλμάτων Πληρω¬ 
μών, Πρωτόκολλον εισερχομένης και εξερχομένης αλλη¬ 
λογραφίας και Βιβλίον Εκθεμάτων. 

Άρθρον 13. 

1. Ιερά Κειμήλια (Ιεραί Εικόνες, Ιερά Σκεύη, Άμφια 
κ.λπ.), τα οποία παρεχωρήθησαν υπό Ιερών Μονών, Ιερών 
Ναών και ιδιωτών προς το Εκκλησιαστικόν-Βυζαντινόν 
Μουσείον «Οι Άγιοι Πατέρες» δι έκθεσιν και φύλαξιν, επ 
ουδενί λόγω επιστρέφονται εις τους παραχωρήσαντας 
αυτά, παρά μόνον εις περίπτωσιν διαλύσεως του Εκκλη- 
σιαστικού-Βυζαντινού Μουσείου «Οι Άγιοι Πατέρες». 

2. Δια την διάλυσιν του Εκκλησιαστικού- Βυζαντινού 
Μουσείου «Οι Άγιοι Πατέρες» απαιτείται ητιολογημένη α- 
πόφασιςτου Προέδρου και των τριών τουλάχιστον μελών 
του Διοικητικού Συμβουλίου και απόφασιςτου Μητροπο- 
λιτικού Συμβουλίου. 

3. Η περιουσία του Εκκλησιαστικού- Βυζαντινού Μου¬ 
σείου «Οι Άγιοι Πατέρες», εις περίπτωσιν διαλύσεώς του, 
περιέρχεται εις το Νομικόν Πρόσωποντης Ιεράς Μητρο- 
πόλεως. 

ΚΕΦΑΛΑΙΟΝ Δ'. 

ΕΙΔΙΚΕΣ ΔΙΑΤΑΞΕΙΣ. 

Άρθρον 14. 

Μετά την δημοσίευσιντου Κανονισμού διορίζονται αμέ¬ 
σως τα μέλη του Διοικητικού Συμβουλίου, συμφώνως 
προς τας διατάξεις του παρόντος. 

Άρθρον 15. 

Δια παν θέμα, το οποίον δεν προβλέπεται εις τον παρό¬ 
ντα Κανονισμόν, επιλαμβάνεται το Διοικητικόν Συμβού- 
λιον του Εκκλησιαστικού-Βυζαντινού Μουσείου «Οι Άγιοι 
Πατέρες». 

Άρθρον 16. 

Η ισχύς του παρόντος Κανονισμού αρχίζει από της δη- 
μοσιεύσεώς του εις την Εφημερίδα της Κυβερνήσεως και 
εις το επίσημον Δελτίον της Εκκλησίας της Ελλάδος «ΕΚ¬ 
ΚΛΗΣΙΑ». 

Άρθρον 17. 

Κάλυψις δαπάνης. 

Από τας διατάξεις του παρόντος Κανονισμού προκα- 
λείται δαπάνη εις βάρος του Προϋπολογισμού του Νομι¬ 
κού Προσώπου της Ιεράς Μητροπόλεως Κερκύρας, Πα- 
ξών και Διαποντίων Νήσων, το ύψος της οποίας δεν δύνα- 
ται να προσδιορισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Εν Αθήναις, τη 12η Οκτωβρίου 1998 

Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Αρχιμ. Δανιήλ Πουρτσουκλής 


( 2 ) 

ΚΑΝΟΝΙΣΜΟΣ ΥΠΆΡΙΘΜ. 104/1998 
Περί συστάσεως και λειτουργίας εκκλησιαστικού Μου¬ 
σείου της Ιεράς Μητροπόλεως Αττικής. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψει: 

1) Την διάταξιν της παραγρ. 5, άρθρου 45 του Ν. 
590/1977 «Περί του Καταστατικού Χάρτου της Εκκλησίας 
της Ελλάδος». 

2) Την υπ’ αριθμ. 793/10.11.1997 Πρότασιν του Σεβα- 
σμιωτάτου Μητροπολίτου Αττικής κ. Παντελεήμονος. 

3) Την από 8.12.1997 Γνωμάτευσιντου Γραφείου Δικη¬ 
γόρων της Εκκλησίας της Ελλάδος. 

4) Την από 9.12.1997 Απόφασιντης Δ.Ι.Σ. 

5) Την από 12.10.1998 Απόφασιν Αυτής, 

ΨΗΦΙΖΕΙ 

Τόν υπ’ αριθμ. 104/1998 Κανονισμόν, έχοντα ούτω: 


ΚΑΝΟΝΙΣΜΟΣ ΥΠΑΡΙΘΜ. 104/1998 

«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙ¬ 
ΚΟΥ ΜΟΥΣΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ» 

ΚΕΦΑΛΑΙΟΝ Α' 

ΣΥΣΤΑΣΙΣ, ΕΔΡΑ, ΣΦΡΑΓΙΣ ΚΑΙ ΣΚΟΠΟΙ 
Άρθρον1. 

1. Συνιστάται εις την Ιεράν Μητρόπολιν Αττικής Ίδρυμα 
υπό την επωνυμίαν: «ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΙΕ¬ 
ΡΑΣ ΜΗΤΡΟΠΟΛΕΩΣ ΑΤΤΙΚΗΣ», με έδραν την πόλιν της 
Κηφισιάς. Το Ίδρυμα στεγάζεται εις ειδικόν διασκευα- 
σμένον χώρον του Επισκοπείου της Ιεράς Μητροπόλεως 
Αττικής. 

2. Το Εκκλησιαστικόν Μουσείον ανήκει κατ’ αποκλειστι¬ 
κήν κυριότητα, νομήν και κατοχήν εις την Ιεράν Μητρόπο- 
λιν Αττικής και διοικείται κατά τας διατάξεις του παρό¬ 
ντος. 

3. Το Εκκλησιαστικόν Μουσείον έχει κυκλικήν σφραγί¬ 
δα, φέρουσαν εις το κέντρον δικέφαλον αετόν και πέριξ 
τας λέξεις «ΙΕΡΑ ΜΗΤΡΟΠΟΛΙΣ ΑΤΤΙΚΗΣ-ΕΚΚΛΗΣΙΑΣΤΙ- 
ΚΟΝ ΜΟΥΣΕΙΟΝ». 

4. Σκοπός του Μουσείου είναι: α) η συγκέντρωσις, δια- 
φύλαξις, συντήρησις, έκθεσις και προβολή των πάσης 
φύσεως εκκλησιαστικών κειμηλίων, ήτοι ιερών εικόνων, 
σκευών, αμφίων, χειρογράφων, εντύπων, βιβλίων, εγγρά¬ 
φων και λοιπών, υποκειμένων εις κινδύνους φθοράς, β) Η 
οργάνωσις εκδηλώσεων, πραγματοποίησις εκδόσεων και 
πάσα ετέρα δραστηριότης σχετιζομένη προς την εκκλη¬ 
σιαστικήν τέχνην και ιστορίαν της Ιεράς Μητροπόλεως 
Αττικής. 

ΚΕΦΑΛΑΙΟΝ Β' 

ΔΙΟΙΚΗΤΙΚΗ ΕΠΙΤΡΟΠΗ ΚΑΙ ΑΡΜΟΔΙΟΤΗΤΕΣ ΑΥΤΗΣ 
Άρθρον 2. 

1. Το Εκκλησιαστικόν Μουσείον τελεί υπό την άμεσον ε- 
ποπτείαντης Ιεράς Μητροπόλεως Αττικής και ως εξηρτη- 
μένη Υπηρεσία αυτής διοικείται από πενταμελή Διοικητι¬ 
κήν Επιτροπήν, αποτελουμένην από τον εκάστοτε Μη¬ 
τροπολίτην Αττικής, ως Πρόεδρον, ένα Κληρικόν της 

Ιεράς Μητροπόλεως Αττικής ως Έφορον-Διευθυντήν και 
τρία έτερα μέλη, κληρικούς ή λαϊκούς, διοριζόμενα υπό 
του Μητροπολιτικού Συμβουλίου της Ιεράς Μητροπόλε¬ 
ως Αττικής με πρότασιντου οικείου Μητροπολίτου. 

2. Ως μέλη της Δ.Ε. προτιμιόνται τα έχοντα ειδικήν κα- 
τάρτισιν ή ασχολούμενα με θέματα εκκλησιαστικής τέχνης 
και ιστορίας. Η θητεία αυτών είναι τριετής, δυναμένη να α¬ 
νανεωθεί και το αξίωμα τυγχάνει τιμητικόν και άμισθον. 

Άρθρον 3. 

1. Η Δ.Ε. συνεδριάζει κατόπιν προσκλήσεως του Προέ¬ 
δρου αυτής, ευρίσκεται εν απαρτία όταν παρίστανταιτου¬ 
λάχιστον τέσσαρα μέλη και αποφασίζει επί των οριζομέ- 
νων δια της προσκλήσεως θεμάτων της ημερήσιας διατά- 
ξεως, δυναμένη να επιληφθεί τοιούτων εκτός ημερήσιας 
διατάξεως μόνον κατόπιν ομοφώνου αποφάσεως. 

2. Η Δ.Ε. κατά την πρώτην συνεδρίασή/ της ορίζει μετα¬ 
ξύ των μελών αυτής τον Γραμματέα και τον Ταμίαν. 

3. Αι αποφάσεις της Δ.Ε. λαμβάνονται κατά πλειοψη- 
φίαν. Εις περίπτωσιν ισοψηφίας υπερισχύει η ψήφος του 
Προέδρου. 

Αρθρον 4. 

1. Ο Πρόεδρος εκπροσωπεί το Μουσείον ενώπιον πό¬ 
σης διοικητικής και δικαστικής αρχής, συγκαλεί την Δ.Ε. 
εις συνεδρίασιν, ορίζων την ημερησίαν διάταξιν, υπογρά¬ 
φει μετά του Γραμματέως τα έγγραφα, εποπτεύει της λει¬ 
τουργίας του Ιδρύματος και μεριμνά δια την εφαρμογήν 
των διατάξεων του παρόντος και των αποφάσεων της Δι¬ 
οικητικής Επιτροπής. 

2. Η εκπροσώπησις του Μουσείου έναντι παντός τρίτου 
δύναται να ανατεθεί και εις οιονδήποτε μέλος δι' αποφά¬ 
σεως της Δ.Ε., μετά προηγουμένην πρότασιν του Προέ¬ 
δρου. 

3. Ο Γραμματεύς διεξάγει την αλληλογραφίαν, την ο¬ 
ποίαν συνυπογράφει μέτον Πρόεδρον, τηρείτο Πρακτικά 
των συνεδριάσεων της Δ.Ε., καθώς και το Πρωτόκολλον 
αλληλογραφίας. 

4. Ο Ταμίας διαχειρίζεται την περιουσίαν του Εκκλησια¬ 
στικού Μουσείου, είναι υπόλογος έναντι της Δ.Ε. και τη¬ 
ρεί τα σχετικά βιβλία και τα παραστατικά έγγραφα πλη¬ 
ρωμών και εισπράξεων. 

Άρθρον 5. 

Η Δ.Ε. διοικεί και διαχειρίζεται το Εκκλησιαστικόν Μου¬ 
σείον και ειδικώτερον: 

1. Ορίζει την χρήσιν των χώρων του Μουσείου, τον α¬ 
ριθμόν και τον τρόπον εκθέσεως των κειμηλίων, τας ημέ¬ 
ρας και ώρας επισκέψεως του Μουσείου. 

2. Αποφασίζει την εκτέλεσιν οικοδομικών και λοιπών έρ¬ 
γων, την έκδοσιν βιβλίων, φωτογραφιών, διαφανειών, α¬ 
ντιγράφων των κειμηλίων κ.λ,π. 

3. Αποφασίζει περί της οργανώσεως εκδηλώσεων, προ¬ 
γραμμάτων, λατρευτικών συνάξεων και πάσης δραστη- 
ριότητοςτου Μουσείου. 

4. Συντάσσει τον Προϋπολογισμόν και Απολογισμόν 
των εσόδων και εξόδων του Εκκλησιαστικού Μουσείου, 
τους οποίους υποβάλλει προς έγκρισιν εις το Μητροπολι- 
τικόν Συμβούλιον της Ιεράς Μητροπόλεως Αττικής. 

5. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 

6. Αποφασίζει επί παντός θέματος αναφερομένου εις το 
Μουσείον. 


Άρθρον 6. 

Γενικώς δεν επιτρέπεται η απομάκρυνσις κειμηλίων εκ 
του Μουσείου. Επιτρέπεται κατ’ εξαίρεσιν μόνον εις ειδι¬ 
κός περιπτώσεις και μετ’ ητιολογημένην ομόφωνον από- 
φασιντηςΔ.Ε. και έγκρισιν του Μητροπολιτικού Συμβου¬ 
λίου της Ιεράς Μητροπόλεως Αττικής. 

ΚΕΦΑΛΑΙΩΝ Γ 

ΠΟΡΟΙ, ΠΕΡΙΟΥΣΙΑ ΤΟΥ ΜΟΥΣΕΙΟΥ ΚΑΙ 
ΔΙΑΧΕΙΡΙΣΙΣ ΑΥΤΩΝ 

Άρθρον7. 

Πόροι του Εκκλησιαστικού Μουσείου είναι: 

1. Αι επιχορηγήσεις των Ιερών Ναών της Ιεράς Μητρο¬ 
πόλεως Αττικής. 

2. Αι εισφοραί Δήμων, Κοινοτήτων, Οργανισμών και Νο¬ 
μικών Προσώπων Δημοσίου ή Ιδιωτικού Δικαίου. 

3. Αι επιχορηγήσεις του Ελληνικού Δημοσίου ή της Ευ¬ 
ρωπαϊκής Ενώσεως. 

4. Αι διατιθέμενοι υπέρ αυτού εκ μέρους ιδιωτών κλη¬ 
ρονομιάς κληροδοσίαι και δωρεαί. 

5. Αι εισπράξεις εξ εισιτηρίου εισόδου εις το Μουσείον, 
εκ πωλήσεως βιβλίων, καρτών, διαφανειών, αντιγράφων 
κειμηλίων και παντός ετέρου σχετικού αντικειμένου. 

6. Αι εισπράξεις εκ πάσης φύσεως εκδηλώσεων οργα- 
νουμένωνυπάτου Μουσείου. 

Άρθρον 8. 

1. Η διοίκησις και διαχείρισις της περιουσίας του Εκ¬ 
κλησιαστικού Μουσείου ενεργείται υπάτης Δ.Ε. 

2. Πρός είσπραξιν παντός εσόδου εκδίδεται γραμμά- 
τιον εισπράξεως, υπογραφόμενον υπό του Προέδρου και 
του Ταμίου και καταχωριζόμενον εις το βιβλίον Ταμείου. 

3. Πρός παραλαβήν οιουδήποτε κινητού ή ακινήτου, 
προερχομένου εκ δωρεάς, αγοράς ή άλλης αιτίας, συ- 
ντάσσεται πρωτόκολλον παραλαβής, καταχωριζόμενον 
εις το ειδικόν βιβλίον του Μουσείου. 

4. Πάσα πληρωμή διενεργείται βάσει εντάλματος πλη¬ 
ρωμής υπογραφομένου υπό του Προέδρου και του Ταμί¬ 
ου. 

Άρθρον 9. 

Οι πόροι του Εκκλησιαστικού Μουσείου διατίθενται: 

1. Δια την πληρωμήν των μισθών και αποζημιώσεως του 
προσωπικού. 

2. Δια την συντήρησιν των κειμηλίων του Μουσείου. 

3. Δια την εκτέλεσιν έργων εξωραϊσμού και συντηρήσε- 
ως των εγκαταστάσεών του. 

4. Δια την κατασκευήν ειδικών επίπλων φυλάξεως και 
εκθέσεως των κειμηλίων. 

5. Δια τας δαπάνας κλιματισμού, φωτισμού και τηλεφω¬ 
νικής συνδέσεωςτου Μουσείου. 

6. Δια πάσαν δαπάνην προβλεπομένην υπό του Προϋ¬ 
πολογισμού του Μουσείου. 

7. Δια την αγοράν εξ ιδιωτών ή νομικών προσώπων εκ¬ 
κλησιαστικών κειμηλίων προς εμπλουτισμόν τούτου. 

ΚΕΦΑΛΑΙΩΝ Δ' 

ΒΙΒΛΙΑ, ΠΡΟΣΩΠΙΚΟΝ, ΓΕΝΙΚΑΙ ΔΙΑΤΑΞΕΙΣ 

Άρθρον 10. 

1. Το Εκκλησιαστικόν Μουσείον τηρεί ηριθμημένα και 

τεθεωρημένα υπό του Προέδρου της Δ.Ε. τα εξής βιβλία: 
α) Βιβλίον Πρακτικών Συνεδριάσεων Δ.Ε., β) Βιβλίον Τα¬ 
μείου, γ) Πρωτόκολλον αλληλογραφίας, δ) Βιβλίον Μη¬ 
τρώου κειμηλίων, παρέχον πλήρη περιγραφήν αυτών, ε) 
Στελέχη γραμματίων Εισπράξεως, στ) Στελέχη Ενταλμά¬ 
των Πληρωμών, ζ) Βιβλίον καταγραφής ακινήτου περιου¬ 
σίας και η) Βιβλίον καταγραφής κινητής περιουσίας εις το 
οποίον περιλαμβάνονται τα ανήκοντα εις το Ίδρυμα πό¬ 
σης φύσεως κινητά πράγματα. 

2. Τα στοιχεία των ανωτέρω Βιβλίων δύνανται να κατα- 
χωρίζωνται και εις προσκτηθησόμενον ηλεκτρονικόν υ¬ 
πολογιστήν, μη επιτρεπομένης όμως της καταργήσεως 
των Βιβλίων εις την περίπτωσιν ταύτην. 

Αρθρον11. 

1. Εις περίπτωσιν διαλύσεως του Εκκλησιαστικού Μου¬ 
σείου η ακίνητος και κινητή περιουσία αυτού περιέρχεται 
εις το Νομικόν Πρόσωπον της Ιεράς Μητροπόλεως Αττι¬ 
κής. Κειμήλια παραχωρηθέντα υπό σχετικόν ειδικόν ό¬ 
ρον, επιστρέφονται εις τα νομικά ή φυσικά πρόσωπα άτι- 
να παρεχώρησαν ταύτα. 

2. Η απόφασις περί διαλύσεως του Εκκλησιαστικού 
Μουσείου δέον να είναι ητιολογημένη και ληφθή δια τεσ¬ 
σάρων τουλάχιστον ψήφων, περιλαμβανομένης εκείνης 
του Προέδρου καιεγκρινομένης υπάτου Μητροπολιτικού 
Συμβουλίου της Ιεράς Μητροπόλεως Αττικής. 

Αρθρον 12. 

1. Δια την αντιμετώπισιν των αναγκών λειτουργίας του 
Μουσείου συνιστώνται αι εξής θέσεις: 

α) Μία (1) θέσις Εφόρου-Διευθυντού, καταλαμβανομέ- 
νη υπό κληρικού της Ιεράς Μητροπόλεως Αττικής. 

β) Μία (1) θέσις Επιμελητού, καταλαμβανόμενη υπό 
πτυχιούχου Ανωτάτης Σχολής, διαθέτοντος σχετικήν ε¬ 
μπειρίαν και επιστημονικόν έργον. 

γ) Μία (1) θέσις φύλακος-γραφέως, καταλαμβανομένη 
υπό αποφοίτου Μέσης Παιδείας. 

δ) Μία (1) θέσις καθαριστρίας-κλητήρος, καταλαμβανο¬ 
μένη υπό αποφοίτου Στοιχειώδους Παιδείας. 

2. Η πλήρωσις μιας ή πλειόνων θέσεων γίνεται δι απο¬ 
φάσεων της Δ.Ε. και έγκρισιν του Μητροπολιτικού Συμ¬ 
βουλίου της Ιεράς Μητροπόλεως Αττικής, εφόσον υφί- 
σταται οικονομική δυνατότης. 

3. Εις περίπτωσιν οικονομικής αδυναμίας πληρώσεως 
δι εμμίσθου προσωπικού των θέσεων τούτων, ο μεν Έφο¬ 
ρος Διευθυντής προσφέρει αμισθί τας υπηρεσίας αυτού, 
εις δέ τας λοιπός θέσεις διορίζονται πρόσωπα επιθυμού¬ 
ντο να προσφέρουν δωρεάν τας υπηρεσίας των. 

4. Είναι δυνατή η εποχιακή και δι ωρισμένον χρονικόν 
διάστημα πλήρωσις των ανωτέρω θέσεων. 

Άρθρον 13. 

1.0 Έφορος - Διευθυντής διευθύνει το προσωπικόν του 
Ιδρύματος, μεριμνά δια την καλήν λειτουργίαν του Μου¬ 
σείου, την μελέτην, προβολήν και εμπλουτισμόν των κει¬ 
μηλίων αυτού, εποπτεύει των εκδόσεων και λοιπών δρα¬ 
στηριοτήτων αυτού, εισηγείται προς την Διοικητικήν Επι¬ 
τροπήν επί παντός θέματος αφορώντος εις το Μουσείον 
και τας δραστηριότητας αυτού. 


2. Ο Επιμελητής είναι υπεύθυνος δια την καταγραφήν 
και μελέτην του υλικού του Μουσείου, την επιμέλειαν των 
εκδόσεων και λοιπών δραστηριοτήτων αυτού. 

3. Ο φύλαξ-γραφεύς είναι υπεύθυνος δια την φύλαξιν 
των κειμηλίων, την υποδοχήν των επισκεπτών, την έκδο- 
σιν εισιτηρίων εισόδου και την είσπραξιν του αντιτίμου, 
την δακτυλογράφησιν των εγγράφων του Μουσείου και 
δια πάσαν συναφή εργασίαν. 

4. Η καθαρίστρια-κλητήρ είναι υπεύθυνος δια την καθα¬ 
ριότητα των εγκαταστάσεων και την εκτέλεσιν πάσης ε¬ 
σωτερικής και εξωτερικής υπηρεσίας ανατιθεμένης αυτή 
παρά του Εφόρου. 

Άρθρον 14. 

Αρμοδία δια την ρύθμισιν παντός θέματος μή προβλε- 
πομένου υπό του παρόντος είναι η Δ. Ε. 

Άρθρον15. 

Η ισχύς του Κανονισμού τούτου άρχεται από της δημο- 
σιεύσεώς του δια της Εφημερίδος της Κυβερνήσεως και 
του περιοδικού ΕΚΚΛΗΣΙΑ. 

Άρθρον 16. 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του Προϋπολογισμού του Νο¬ 
μικού Προσώπου της Ιεράς Μητροπόλεως Αττικής, το ύ¬ 
ψος της οποίας δεν είναι δυνατόν να υπολογισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

ΕνΑθήναις, τη 12η Οκτωβρίου 1998 

Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Αρχιμ. Δανιήλ Πουρτσουκλής 

-♦- (3) 

ΚΑΝΟΝΙΣΜΟΣ ΥΠ ΑΡΙΘΜ. 105/1998 

Περί συστάσεως και λειτουργίας Εκκλησιαστικού Μου¬ 
σείου Ενορίας Κοιμήσεως Θεοτόκου Καλλιμασιάς της 
Ιεράς Μητροπόλεως Χίου, Ψαρών και Οινουσσών. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψει: 

1) Την διάταξιν της παραγρ. 5, άρθρου 45 του Ν. 
590/1977 «Περίτου Καταστατικού Χάρτου της Εκκλησίας 
της Ελλάδος». 

2) Την υπ’ αριθμ. 127/16.3.1998 Πρότασιν του Σεβα- 
σμιωτάτου Μητροπολίτου Χίου, Ψαρών και Οινουσσών κ. 
Διονυσίου. 

3) Την από 30.3.1998 Γνωμοδότησιν του Γραφείου Δι¬ 
κηγόρων της Εκκλησίας της Ελλάδος. 

4) Την από 7.4.1998 Απόφασιν της Δ.Ι.Σ. 

5) Την από 12.10.1998 Απόφασιν Αυτής, 

ΨΗΦΙΖΕΙ 

Τον υπ’ αριθμ. 105/1998 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ ΑΡΙΘΜ. 105/1998 

ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΜΟΥΣΕΙΟΥ ΕΝΟΡΙΑΣ ΚΟΙΜΗΣΕΩΣ ΘΕΟΤΟΚΟΥ ΚΑΛΛΙ- 
ΜΑΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΧΙΟΥ, ΨΑΡΩΝ ΚΑΙ 
ΟΙΝΟΥΣΣΩΝ 

ΚΕΦΑΛΑΙΩΝ Α' 

ΣΥΣΤΑΣΙΣ, ΕΔΡΑ, ΣΦΡΑΓΙΣ ΚΑΙ ΣΚΟΠΟΙ 
Άρθρον1. 

1. Συνιστάται εις τον Ιερόν Ναόν Κοιμήσεως Θεοτόκου 
Καλλιμασιάς Ίδρυμα υπό την επωνυμίαν: «ΕΚΚΛΗΣΙΑΣΤΙ¬ 
ΚΟΝ ΜΟΥΣΕΙΟΝ ΕΝΟΡΙΑΣ ΚΟΙΜΗΣΕΩΣ ΘΕΟΤΟΚΟΥ 
ΚΑΛΛΙΜΑΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΧΙΟΥ, ΨΑ¬ 
ΡΩΝ ΚΑΙ ΟΙΝΟΥΣΣΩΝ». δια την στέγασιν του Ιδρύματος 
παραχωρείται προς τούτο η χρήσις του υπογείου χώρου 
των γραφείων του Ιερού Ναού Κοιμήσεως Θεοτόκου Καλ- 
λιμασιάς ανήκοντος εις την κυριότητα του Ναού. 

2. Το Εκκλησιαστικόν Μουσείον ανήκει κατ’ αποκλειστι¬ 
κήν κυριότητα, νομήν και κατοχήν εις τον Ιερόν Ναόν Κοι¬ 
μήσεως Θεοτόκου Καλλιμασιάς και διοικείται κατά τας 
διατάξεις του παρόντος. 

3. Το Εκκλησιαστικόν Μουσείον έχει κυκλικήν σφραγί¬ 
δα, φέρουσανειςτο κέντρον την εικόνα της Θεοτόκου και 
πέριξτας λέξεις «ΙΕΡΟΣ ΝΑΟΣ ΚΟΙΜΗΣΕΩΣ ΘΕΟΤΟΚΟΥ 
ΚΑΛΛΙΜΑΣΙΑΣ - ΕΚΚΛΗΣΙΑΣΤΙΚΟΝ ΜΟΥΣΕΙΟΝ». 

4. Σκοπός του Μουσείου είναι: α)η συγκέντρωσις, δια- 
φύλαξις, συντήρησις, έκθεσις και προβολή των πάσης 
φύσεως εκκλησιαστικών κειμηλίων του Ιερού Ναού, των 
Παρεκκλησίων και των κτητορικών τοιούτων της Ενορίας 
Καλλιμασιάς, ήτοι ιερών εικόνων, σκευών, αμφίων, χειρο¬ 
γράφων, εντύπων, βιβλίων, εγγράφων αρχιτεκτονικών 
μελετών, επιτύμβιων επιγραφών και λοιπών, υποκειμένων 
εις κινδύνους φθοράς, β) Η οργάνωσις εκδηλώσεων, 
πραγματοποίησις εκδόσεων και πάσα ετέρα δραστηριό- 
της σχετιζομένη προς την εκκλησιαστικήν τέχνην και ι¬ 
στορίαν του Ιερού Ναού Κοιμήσεως Θεοτόκου Καλλιμα- 
σιάς, των Παρεκκλησίων του καθώς και των κτητορικών 
τοιούτων. 

ΚΕΦΑΛΑΙΟΝ Β' 

ΔΙΟΙΚΗΤΙΚΗ ΕΠΙΤΡΟΠΗ ΚΑΙ ΑΡΜΟΔΙΟΤΗΤΕΣ ΑΥΤΗΣ 
Άρθρον 2. 

1. Το Εκκλησιαστικόν Μουσείον τελεί υπάτην άμεσον ε- 
ποπτείαντου Εκκλησιαστικού Συμβουλίου του Ιερού Να¬ 
ού Κοιμήσεως Θεοτόκου Καλλιμασιάς και ως εξηρτημένη 
Υπηρεσία αυτού διοικείται από πενταμελή Διοικητικήν Ε¬ 
πιτροπήν, αποτελουμένην από τον εκάστοτε Πρόεδρον 
του Εκκλησιαστικού Συμβουλίου, ως Πρόεδρον, και τέσ¬ 
σερα λαϊκά μέλη, προτεινόμενα υπό του Προέδρου της 
Δ.Ε. 

2. Τα μέλη της Δ. Ε. διορίζονται υπό του Μητροπολιτικού 
Συμβουλίου της Ιεράς Μητροπόλεως Χίου, Ψαρών και Οι- 
νουσσών δι αποφάσεως αυτού, προτιμωμένων όσον αφο¬ 
ρά εις τα λαϊκά τοιαύτα, των εχόντων ειδικήν κατάρτισιν ή 
ασχολουμένων μέ θέματα εκκλησιαστικής τέχνης και ι¬ 
στορίας. Η θητεία αυτών είναι τριετής, δυναμένη να ανα¬ 
νεωθεί και το αξίωμα τυγχάνει τιμητικόν και άμισθον. 


Άρθρον 3. 

1. Η Δ.Ε. συνεδριάζει κατόπιν προσκλήσεως του Προέ¬ 
δρου αυτής, ευρίσκεται εν απαρτία ότανπαρίστανταιτου¬ 
λάχιστον τρία μέλη και αποφασίζει επί των οριζομένωνδια 
της προσκλήσεως θεμάτων της ημερήσιας διατάξεως, 
δυναμένη να επιληφθεί τοιούτων εκτός ημερήσιας διατά- 
ξεως μόνον κατόπιν ομοφώνου αποφάσεως. 

2. Η Δ.Ε. κατά την πρώτην συνεδρίασίντης ορίζει μετα¬ 
ξύ των μελών αυτής τον Γραμματέα και τον Ταμίαν. 

3. Καθήκοντα Εφόρου-Διευθυντούτου Μουσείου ανατί¬ 
θενται δι αποφάσεως του Μητροπολιτικού Συμβουλίου 
εις τον Εφημέριον του Ιερού Ναού. 

4. Αι αποφάσεις της Δ.Ε. λαμβάνονται κατά πλειοψη- 
φίαν. Εις περίπτωσιν ισοψηφίας υπερισχύει η ψήφος του 
Προέδρου. 

Άρθρον 4. 

1. Ο Πρόεδρος εκπροσωπεί το Μουσείον ενώπιον πά¬ 
σης διοικητικής και δικαστικής αρχής, συγκαλεί την Δ.Ε. 
εις συνεδρίασιν, ορίζωντηνημερησίανδιάταξιν, υπογρά¬ 
φει μετά του Γραμματέως τα έγγραφα, εποπτεύει της λει¬ 
τουργίας του Ιδρύματος και μεριμνά δια την εφαρμογήν 
των διατάξεων του παρόντος και των αποφάσεων της Δι¬ 
οικητικής Επιτροπής. 

2. Η εκπροσώπησις του Μουσείου έναντι παντός τρίτου 
δύναται να ανατεθεί και εις οιονδήποτε μέλος δι αποφά¬ 
σεως της Δ.Ε., μετά προηγουμένην πρότασιν του Προέ¬ 
δρου. 

3. Ο Γραμματεύς διεξάγει την αλληλογραφίαν, την ο¬ 
ποίαν συνυπογράφει με τον Πρόεδρον, τηρεί τα Πρακτικά 
των συνεδριάσεων της Δ.Ε., καθώς και το Πρωτόκολλον 
αλληλογραφίας. 

4.0 Ταμίας διαχειρίζεται την περιουσίαν του Εκκλησια¬ 
στικού Μουσείου, είναι υπόλογος έναντι της Δ.Ε. και τη¬ 
ρεί τα σχετικά βιβλία και τα παραστατικά έγγραφα πλη¬ 
ρωμών και εισπράξεων. 

Άρθρον 5. 

Η Δ.Ε. διοικεί και διαχειρίζεται το Εκκλησιαστικόν Μου¬ 
σείον και ειδικώτερον: 

1. Ορίζει την χρήσιν των χώρων του Μουσείου, τον α¬ 
ριθμόν και τον τρόπον εκθέσεως των κειμηλίων, τας ημέ¬ 
ρας και ώρας επισκέψεως του Μουσείου. 

2. Αποφασίζει την εκτέλεσιν οικοδομικών και λοιπών έρ¬ 
γων, την έκδοσιν βιβλίων, φωτογραφιών, διαφανειών, α¬ 
ντιγράφων των κειμηλίων κ.λ.π. 

3. Αποφασίζει περί της οργανώσεως εκδηλώσεων, προ¬ 
γραμμάτων, λατρευτικών συνάξεων και πάσης δραστη- 
ριότητοςτου Μουσείου. 

4. Συντάσσει τον Προϋπολογισμόν και Απολογισμόν 
των εσόδων και εξόδων του Εκκλησιαστικού Μουσείου, 
τους οποίους υποβάλλει προς έγκρισιν εις το Μητροπολι- 
τικόν Συμβούλιον. 

5. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 

6. Αποφασίζει επί παντός θέματος αναφερομένου εις το 
Μουσείον. 

Άρθρον6. 

Γενικώς δεν επιτρέπεται η απομάκρυνσις κειμηλίων εκ 
του Μουσείου. Επιτρέπεται κατ εξαίρεσιν μόνον εις ειδι- 

κάς περιπτώσεις και μετ’ ητιολογημένην ομόφωνον από- 
φασιντηςΔ.Ε. και έγκρισιντου Μητροπολιτικού Συμβου¬ 
λίου της Ιερός Μητροπόλεως Χίου, Ψαρών και Οινουσ- 
σών. 

ΚΕΦΑΛΑΙΟΝ Γ 

ΠΟΡΟΙ, ΠΕΡΙΟΥΣΙΑ ΤΟΥ ΜΟΥΣΕΙΟΥ 
ΚΑΙ ΔΙΑΧΕΙΡΙΣΙΣ ΑΥΤΩΝ 

Άρθρον 7. 

1. Η διοίκησις και διαχείρισις της περιουσίας του Εκ¬ 
κλησιαστικού Μουσείου ενεργείται υπό της Δ.Ε. 

2. Πρός είσπραξιν παντός εσόδου εκδίδεται γραμμά- 
τιόν εισπράξεως, υπογραφόμενον υπό του Προέδρου και 
του Ταμίου και καταχωριζόμενον εις το βιβλίον Ταμείου. 

3. Πρός παραλαβήν οιουδήποτε κινητού ή ακινήτου, 
προερχόμενου εκ δωρεάς, αγοράς ή άλλης αιτίας, συ- 
ντάσσεται πρωτόκολλον παραλαβής, καταχωριζόμενον 
εις το ειδικόν βιβλίον του Μουσείου. 

4. Πάσα πληρωμή διενεργείται βάσει εντάλματος πλη¬ 
ρωμής υπογραφομένου υπό του Προέδρου και του Ταμί¬ 
ου. 

Άρθρον 8. 

Πόροι του Εκκλησιαστικού Μουσείου είναι: 

1. Αι επιχορηγήσεις του Ιερού Ναού Κοιμήσεως Θεοτό¬ 
κου Καλλιμασιάς. 

2. Αι εισφοραί Δήμων, Κοινοτήτων, Οργανισμών και Νο¬ 
μικών Προσώπων Δημοσίου ή Ιδιωτικού Δικαίου. 

3. Αι επιχορηγήσεις του Ελληνικού Δημοσίου ή της Ευ¬ 
ρωπαϊκής Ενώσεως. 

4. Αι διατιθέμενοι υπέρ αυτού εκ μέρους ιδιωτών κλη¬ 
ρονομιάς κληροδοσίαι και δωρεαί. 

5. Αι εισπράξεις εξ εισιτηρίου εισόδου εις το Μουσείον, 
εκ πωλήσεως βιβλίων, καρτών, διαφανειών, αντιγράφων 
κειμηλίων και παντός ετέρου σχετικού αντικειμένου. 

6. Αι εισπράξεις εκ πάσης φύσεως εκδηλώσεων οργα- 
νουμένων υπό του Μουσείου. 

Άρθρον 9. 

Οι πόροι του Εκκλησιαστικού Μουσείου διατίθενται: 

1. Δια την πληρωμήν των μισθών και αποζημιώσεως του 
προσωπικού. 

2. Δια την συντήρησιντων κειμηλίων του Μουσείου. 

3. Δια την εκτέλεσιν έργων εξωραϊσμού και συντηρήσε- 
ως των εγκαταστάσεών του. 

4. Δια την κατασκευήν ειδικών επίπλων φυλάξεως και 
εκθέσεως των κειμηλίων. 

5. Δια τας δαπάνας κλιματισμού, φωτισμού και τηλεφω¬ 
νικής συνδέσεως του Μουσείου. 

6. Δια πάσαν δαπάνην προβλεπομένην υπό του Προϋ¬ 
πολογισμού του Μουσείου. 

7. Δια την αγοράν εξ ιδιωτών ή νομικών προσώπων εκ¬ 
κλησιαστικών κειμηλίων προς εμπλουτισμόν τούτου. 

ΚΕΦΑΛΑΙΟΝ Δ' 

ΒΙΒΛΙΑ, ΠΡΟΣΩΠΙΚΟΝ, ΓΕΝΙΚΑΙ ΔΙΑΤΑΞΕΙΣ 

Άρθρον 10. 

1. Το Εκκλησιαστικόν Μουσείον τηρεί ηριθμημένα και 
τεθεωρημένα υπό της Ιεράς Μητροπόλεως Χίου, Ψαρών 
και Οινουσσών τα εξής βιβλία: α) Βιβλίον Πρακτικών Συ¬ 


νεδριάσεων Δ.Ε., β) Βιβλίον Ταμείου, γ) Πρωτόκολλον 
αλληλογραφίας, δ) Βιβλίον Μητρώου κειμηλίων, περιέχον 
πλήρη περιγραφήν αυτών, ε) Στελέχη γραμματίων Ει¬ 
σπράξεων, στ) Στελέχη Ενταλμάτων Πληρωμών, ζ) Βι- 
βλίον καταγραφής ακινήτου περιουσίας και η) Βιβλίον κα¬ 
ταγραφής κινητής περιουσίας εις το οποίον περιλαμβά¬ 
νονται τα ανήκοντα εις το Μουσείον πάσης φύσεως 
κινητά πράγματα. 

2. Τα οτοιχεία των ανωτέρω Βιβλίων δύνανται να κατα- 
χωρίζωνται και εις προσκτηθησόμενον ηλεκτρονικόν υ¬ 
πολογιστήν, μή επιτρεπομένης όμως της καταργήσεως 
των Βιβλίων εις την περίπτωσιν ταύτην. 

Άρθρον 11. 

1. Εις περίπτωσιν διαλύσεως του Εκκλησιαστικού Μου¬ 
σείου η ακίνητος και κινητή περιουσία αυτού περιέρχεται 
εις το Νομικόν Πρόσωποντου Ιερού Ναού Κοιμήσεως Θε¬ 
οτόκου Καλλιμασιάς. Κειμήλια παραχωρηθέντα υπό σχε¬ 
τικόν ειδικόν όρον, επιστρέφονται εις τα νομικά ή φυσικά 
πρόσωπα άτινα παραχώρησαν ταύτα. 

2. Η απόφασις περί διαλύσεως του Εκκλησιαστικού 
Μουσείου δέον να είναι ητιολογημένη και ληφθή δια τεσ- 
σάριον τουλάχιστον ψήφων, περιλαμβανομένης εκείνης 
του Προέδρου καιεγκρινομένης υπό του Μητροπολιτικού 
Συμβουλίου της Ιεράς Μητροπόλεως Χίου, Ψαρών και Οι- 
νουσσών. 

Άρθρον12. 

1. Δια την αντιμετώπισιν των αναγκών λειτουργίας του 
Μουσείου συνιστώνται αι εξής θέσεις: 

α) Μία (1) θέσις Εφόρου - Διευθυντού, ήτις είναι άμι¬ 
σθος και πληρούται κατά τα εν άρθρω 3 παράγρ. 3 οριζό¬ 
μενα. 

β) Μία (1) θέσις φύλακος-γραφέως. 

γ) Μία (1) θέσις καθαρίστριας. 

2. Η πλήρωσις των θέσεων των β' και γ' περιπτώσεων γί¬ 
νεται δι’ αποφάσεων της Δ.Ε. και έγκρισιν του Μητροπο- 
λιτικού Συμβουλίου της Ιεράς Μητροπόλεως Χίου, Ψα¬ 
ρών και Οινουσσών, και εφόσον υφίσταται οικονομική δυ- 
νατότης. 

3. Εις περίιπωσιν οικονομικής αδυναμίας πληρώσεως 
δι’ εμμίσθου προσωπικού των θέσεων τούτων, και ενώ ο 
Έφορος-Διευθυντής προσφέρει αμισθί τας υπηρεσίας 
του, εις τας ετέρας θέσεις διορίζονται πρόσωπα επιθυ¬ 
μούντο να προσφέρουν δωρεάν τας υπηρεσίας των. 

4. Αι θέσεις β' και γ' δύνανται να πληρούνται και δι’ ωρι- 
σμένον χρονικόν διάστημα. 

Άρθρον13. 

1. Ο Έφορος-Διευθυντής διευθύνει το προσωπικόν του 
Ιδρύματος, μεριμνά δια την καλήν λειτουργίαν του Μου¬ 
σείου, την μελέτην, προβολήν και εμπλουτισμόν των κει¬ 
μηλίων αυτού, εποπτεύει των εκδόσεων και λοιπών δρα¬ 
στηριοτήτων αυτού, εισηγείται προς την Διοικητικήν Επι¬ 
τροπήν επί παντός θέματος αφορώντος εις το Μουσείον 
και τας δραστηριότητας αυτού. 

2. Ο φύλαξ-γραφεύς είναι υπεύθυνος δια την φύλαξιν 
των κειμηλίων, την υποδοχήν των επισκεπτών, την δακτυ¬ 
λογράφησή των εγγράφων του Μουσείου και δια πάσαν 
συναφή εργασίαν. 

3. Η καθαρίστρια είναι υπεύθυνος δια την καθαριότητα 
των εγκαταστάσεων και την εκτέλεσιν πάσης εργασίας α¬ 
νατιθέμενης παρά του Εφόρου. 

'Αρθρον 14. 

Αρμοδία δια την ρύθμισιν παντός θέματος μη προβλε- 
πομένου υπό του παρόντος είναι η Δ. Ε. 

Άρθρον15. 

Η ισχύς του Κανονισμού τούτου άρχεται από της δημο- 
σιεύσεώς του δια της Εφημερίδος της Κυβερνήσεως και 
του περιοδικού «ΕΚΚΛΗΣΙΑ». 

Άρθρον16. 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του Νομικού Προσώπου του 


Ιερού Ναού Κοιμήσεως Θεοτόκου Καλλιμασιάς Χίου, το 
ύψος της οποίας δεν δύναται να υπολογισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Εν Αθήναις, τη 12η Οκτωβρίου 1998 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Αρχιμ. Δανιήλ Πουρτσουκλής 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



